השתלים שמוכנסים לחלל הפה מורכבים משני חלקים. החלק הראשון הוא מעין בורג שמחליף את שורש השן ומוחדר לעצם הלסת בפעולת הברגה. הוא בדרך כלל עשוי מטיטניום, שהוא חומר יציב וחזק שמאפשר שרידות ועמידות לאורך שנים רבות. על הבורג הזה מחברים בדרך כלל כתר שמשמש כתחליף לשן עצמה. כיום הנטייה היא להשתמש בחומרים שמזכירים בהרכבם את המראה הטבעי של השן, כמו חרסינה או זרקוניה.
מעל הבורג מותקנת כיפת מתכת יציבה וקבועה שעליה יולבש הכתר. הכיפה נועדה להעצים את תהליך הריפוי של החניכיים באזור הניתוח ולשפר את סיכויי ההצלחה של התהליך.